
 19.10.2020
 BG
 Официален вестник на Европейския съюз
 L 344/2
 РЕГЛАМЕНТ ЗА ИЗПЪЛНЕНИЕ (ЕС) 2020/1510 НА КОМИСИЯТА
 от 16 октомври 2020 година
 за разрешаване на употребата на цинамилов алкохол, 3-фенилпропан-1-ол, 2-фенилпропанал, 3-(p-куменил)-2-метилпропионалдехид, алфа-метилцинамалдехид, 3-фенилпропанал, канелена киселина, цинамилов ацетат, цинамилов бутират, 3-фенилпропилов изобутират, цинамилов изовалерат, цинамилов изобутират, етилов цинамат, метилов цинамат и изопентилов цинамат като фуражни добавки за всички видове животни, с изключение на морските
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10, параграф 2 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО бе разрешена безсрочната употреба на веществата цинамилов алкохол, 3-фенилпропан-1-ол, 2-фенилпропанал, 3-(p-куменил)-2-метилпропионалдехид, алфа-метилцинамалдехид, 3-фенилпропанал, канелена киселина, цинамилов ацетат, цинамилов бутират, 3-фенилпропилов изобутират, цинамилов изовалерат, цинамилов изобутират, етилов цинамат, метилов цинамат и изопентилов цинамат („разглежданите вещества“) като фуражни добавки за всички видове животни. Впоследствие посочените добавки бяха вписани в Регистъра на фуражните добавки като съществуващи продукти в съответствие с член 10, параграф 1, буква б) от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на разглежданите вещества като фуражни добавки за всички видове животни. Заявителят поиска добавките да бъдат класифицирани в категория „сензорни добавки“ и във функционална група „ароматизиращи вещества“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становището си от 6 декември 2016 г. (3) Европейският орган за безопасност на храните („Органът“) заключи, че при предложените условия на употреба разглежданите вещества не оказват неблагоприятно въздействие върху здравето на животните и на човека, нито върху околната среда. Органът заключи че за морската среда нивото на безопасна употреба се изчислява на 0,05 mg/kg фураж. Предложените за разглежданите вещества нива на употреба надвишават безопасното за морската среда ниво, поради което употребата за морски животни не се позволява. В становището си Органът заключи още че разглежданите вещества са ефикасни когато се използват в храни, тъй като подобряват мириса или вкусовите качества на храната. Поради това посоченото заключение може да се приложи и за фуражи. Заявителят оттегли заявлението за вода за пиене, но разглежданите вещества могат да бъдат употребявани в комбинирани фуражи, които впоследствие се приемат с вода.
 (5)
 Органът заключи, че се признават опасностите при експозиция на кожата, при контакт с очите и при експозиция на дихателните пътища. Повечето от разглежданите вещества са класифицирани като дразнещи за дихателната система. Поради това следва да се вземат съответните